भोपाल
सागर और आसपास के जिलों में फैले नौरादेही अभयारण्य में 'राधा' नाम से मशहूर बाघिन एन-1 ने दूसरी बार 2 नन्हें शावकों को जन्म दिया है।
बाघिन राधा को घने जंगल में चंदा हथिनी की सहायता से अपने दो नन्हें शावकों के साथ शुक्रवार को आराम करते देखा गया। मादा बाघिन और दोनों शावक स्वस्थ हैं। वन विभाग द्वारा अभयारण्य क्षेत्र में सुरक्षा को ध्यान में रखते हुए निगरानी बड़ा दी गई है।
प्रधान मुख्य वन संरक्षक (वन्य प्राणी) आलोक कुमार ने बताया कि झाड़ियाँ होने के कारण अभी दो शावकों की पुष्टि हुई है। शेष अनुमानित शावकों की संभावना को देखते हुए खोज की जा रही है।